**Referat fra bestyrelsesmøde nr. 117 Herlevhuse**

**tirsdag den 6. april 2021 kl. 19.00 via google meet**

Dirigent: Annette Villaume

Referent: Yvonne L. Madsen  
Afbud Viggo Børsting, uden afbud Ali Capkan, Henrik Havmann

Tilstede: René Petersen, Palle Jørgensen, Yvonne Madsen, Annette Villaume, Irene Petersen, Henrik Riise Hansen, KAB og Johnny Frandsen, KAB

1. Gennemgang af referat nr. 116 og godkendelse af dagsorden

Ingen bemærkninger til referat og dagsordenen godkendt

2. Nyt fra

**Driftsleder:**  
 Aktionslisten – taget til efterretning.  
 Ang. frosne vandrør på loft bliver det undersøgt, om det er muligt med el-tracening af rør.   
 Insekthotellet bliver stillet på den gamle legeplads

**Driftschef:**

Nyt om BBR registrering. Vi afventer resultatet til maj mødet.

Ref. fra Markvandring 18.11.20 – referatet forventes til maj mødet.

Aftale mellem BL, KL og Boligministeriet om en ny aftale for at effektivisere den almene sektor.   
 Vi afventer resultatet til maj mødet.

TV udbyder, fibernet, aftale med YouSee

Der skal være et møde med en konsulent den 14. april 2021. Deltagere: Rene, Henrik R, Palle, Viggo,

Møde omkring støjværn v. Ringvejen 2-32   
 Jf mail af 3. marts 2021 skulle vi have status på projektet primo marts ang. udbudsmateriale.  
 Det er ikke sket. Yvonne kontakter Viggo   
  
3. Nyt om følgegruppen:

- Undersøgelse af bebyggelsen.   
 Der er fundet 22 boliger. Følgende er blevet gennemgået: Udvendig beton, beton omkring vinduer, indvendig isolering af vægge og loft. Der mangler undersøgelse af kloak.   
 Resultatet af alle undersøgelser forventes slutning af maj start juni 2021.

- Ventilation

Gennemgang af ventilation i maj måned. Johnny følger op på det.

4. Nyt fra formanden  
 - Styringsdialog med Herlev Kommune

Yvonne og Annette deltager

- Budget for 2021/2022  
 Der ligger en stigning på 5,48%. Antenne stiger med kr. 1,08 og der er et fald på hjemfald  
 Årsagen til stigningen er, at renovationsudgiften til Herlev kommune er steget markant og at der ingen renteindtægter er.   
 Vi foreslår at henlæggelserne justeres med minus kr. 750.000 kr. Og en forklaring på adm.bidraget, som er steget med kr. 18.000 kr. Der skal også kigges på kontorholdet.

5. Nyt fra kassereren  
 - Projektor  
 Palle laver fotos af, hvordan projektoren skal bruges.   
 Vi vil se, hvordan det går med udlejningen af projektoren – ang. skader m.v. – før vi ser, om der skal laves et tillæg til det nuværende reglement ang. forhøjelse af depositum, hvis man vil bruge projektoren. Et sådant tillæg skal godkendes på et beboermøde.

- Evt. nyt P-firma

Palle havde fået et tilbud fra et P-firma. Generelt er vi tilfredse med City- parkering men Palle kontakter alligevel City-parkering for at se, om han evt. kunne lave en ny og bedre kontrakt.

6. Nyt fra udvalgene  
 Der bliver lavet en blomstereng på græsplænen på Ardfuren.   
 Der bliver ligeledes lavet en blomstereng ved Livsrummet.

7. Div.

- Der er lavet en aftale med Livsrummet om en fælles skrivelse til Herlev Hospital og borgmesteren ang. taxa holdepladsen foran Livsrummet.

- Status på Social Bæredygtighed i Herlev. Irene deltager i møderne.  
 Der er lavet en partnerskabsaftale mellem KAB-fællesskabet og Herlev Kommune.  
 Novofonden har lovet støtte og der forhandles med Obelfonden og Den sociale Investeringsfond. Landsbyggefonden er ligeledes gået ind i sagen. Der er forberedt en del aktiviteter ex gratis lektiehjælp til børn, støtte til kontingenter og udstyr til idræt og andre fritidsaktiviteter, gratis vejledning om kost og motion, gratis adgang til familienetværk, aktiviteter og mødeplatforme til bekæmpelse af ensomhed m.m.